

**Обука за обучувачи за родово одговорно буџетирање**

**Модул 4  
Обука за обучувачи за родово одговорно буџетирање**

**Опис на обуката**

**Вежба:Зборувај објективно**

Обуката за обучувачи има за цел да ги обучи идните обучувачи како најсоодветно и на наједноставен и најефикасен начин да ги пренесат знаењата и вештините за родово одговорно буџетирање на учесниците на обуката за РОБ.

Обуката треба да обезбеди длабинско разбирање на основните концепти, поими и дефиниции за родова еднаквост и родова интеграција во процесот на креирање политики и буџетирање, да обезбеди разбирање на основите на учењето кај возрасни, да даде насоки за успешно спроведување обука за родово одговорно креирање политики и буџети, да понуди основни ресурси за спроведување на обуката, да даде примери на презентации, вежби и други алатки за успешно спроведување на обуката за родово одговорно креирање политики и буџети.

Обуката е составена во шест поглавја и тоа на следниве теми:

* Вовед во родова интеграција во политиките и буџетите;
* Начини на презентација, методи за обука и материјали за родовите концепти и воведување на родовата перспектива и РОБ во стратешките документи на институциите;
* Родова анализа и креирање на афирмативни мерки за еднакво пристап во можностите и ресурсите;
* Влезни точки за РОБ и алатки за РОБ
* Родова статистика и родови индикатори
* Следење и известување од родов аспект

**Преглед на тематски целини**

|  |  |  |
| --- | --- | --- |
| **Тема** | **Ниво** | **Резултати од учење** |
| Вовед во родова интеграција во политиките и буџетите | Напредно | Учесниците имаат утврдени знаења за родовата рамка и основните РОБ концепти  Учесниците имаат добри познавања за индикаторите на ЦОР, особено индикаторот 5.ц1, како и ПЕФА рамката за оценка на родово одговорен финансиски менаџмент |
| Родовите концепти и воведување на родовата перспектива и РОБ во стратешките документи на институциите | Напредно | Учесниците имаат длабински познавања за вклучување на родовата перспектива во политиките |
| Родова анализа и вовед во креирање на афирмативни мерки за еднакво пристап во можностите и ресурсите | Напредно | Учесниците ја разбираат важноста на родовата анализа во процесот на РОБ и чекорите за спроведување на родова анализа |
| Влезни точки за РОБ и алатки за РОБ | Напредно | Учесниците ги знаат карактеристиките на буџетирањето и влезните точки за РОБ во циклусот на буџетско планирање  Учениците ги разбираат различните РОБ алатки (јавни расходи и такси) и разбираат кои алатки се користат во различни фази на буџетскиот процес |
| Родова статистика и родови индикатори | Напредно | Учесниците го разбираат основните концепти на родовата статистика, нејзината важност и изворите на податоци  Учесниците се запознаени со Gender Equality and Women Empowerment (GEWE) индикаторите за следење на перформанси |
| Следење и известување од родов аспект | Напредно | Учесниците ја разбираат важноста на родовото прашање и трансформациите кои се неопходни за постигнување подобри резултати во областа на родовата еднаквост и женските права |
| Принципот и циклусот на учење на возрасните | Напредно | Учесниците да се запознаат во процесот и циклусот на учење кај возрасните за да можат да ги прилагодат материјалите на учење на таргет групата |
| Методи и техники за спроведување на обука | Напредно | Учесниците да се запознаат со различните методи и техники кои можат да ги користат при испорачувањето на обуки |

**Профил на учесници**

Обуката е соодветна за државни и јавни службеници од сите нивоа.

**Број на учесници**

За да се обезбеди соодветна динамика на обуката, како и да се постигне ефикасност потребно е бројот на учесници да се движи во рамки од 12 до 15 учесници.

**Времетраење на обуката**

Обуката се спроведува во четири работни дена. Агенда се состои од воведна, завршна сесија и 7 тематски сесии по 90+ минути. Обуката се одржува како посебен модул.

**Начин на обука**

Обуката е во формат на интерактивна работлница. Пристапот на обучувачот/чите е отворен и партиципативен, односно обучувачот/чите и учесниците поминуваат низ содржината на обуката и алатките за спроведување на обуката заеднички, со суптилно водство на обучувачот/чите.

Обуката покрај осврт на содржината, односно предметот на обуката, особено внимание посветува на практичното искуство за употреба на знаењата стекнати на обуката чија цел е ефикасно пренесување на знаењата и вештините за РОБ на други учесници.

Обуката е составена од комбинирани сесии кои опфаќаат теорија и практична имплементација на наученото, согласно принципот на учење кај возрасните, кој е начин на учење базиран на искуството. Постојат четири основни чекори во овој начин на учењеи тоа се следниве:

* искусување (гледање, изведување на некоја активност);
* процесирање (рефлектирање, дискутирање во врска со активностите);
* генерализирање (извлекување на некоја „вистина” за функционирањето на работите на повисоко ниво на апстракција);
* применување (употреба на генерализираниот заклучок дека однесувањето треба да биде променето и да стане поефективно).

Обуката се спроведува со физичко присуство затоа што бара интензивна интеракција и дискусии помеѓу учесниците т.е. идните обучувачи. Обуката треба да се реалзира во простор кој нуди можност за градење на доверба меѓу учесниците како и простор за неформални дискусии за темата. Значајно е во групата на учесници да има застапеност на мажи и жени, како и различни етнички заедници.

**Пристап на обучувачот/чите**

Целта на работилницата е да обезбеди простор учесниците да ги применат стекнатите знаења на обуката, да ги усвојат основните принципи на Циклусот на учење кај возрасните и да се запознаат со основните методи и алатки за пренесување на знаења и вештини на други. Презентациите, методите, алатките и материјалите за обука треба да овозможат на идните обучувачи ефикасно споделување и пренесување на наученото. Практичните вежби и пилот изведувањата на сесиите имаат клучно значење за примената и стекнување на неопходното искуство.

Примена на соодветен распоред на седење може да поттикне активното учество и да охрабри размена на искуства помеѓу учесниците. Препорачливо е учесниците да седат во мали групи околу маса. Во просторијата треба да има доволно простор за играње улоги, демонстрирање и вежби за раздвижување.

**Материјали**

План за работилницата (со детален опис на содржината како и методи и техники на работа за обучувачот)

Презентации (види прилог Презентации)

Материјали за учесниците (работни листови, прашалници, презентации, евалуации и дополнителни материјли за читање), види прилог Вежби и Материјали

**Технички средства**

Преносен компјутер

Дигитална табла или LCD проектор

**Евалуација**

Завршната евалуација за обука се користи да се добијат повратни информации од учесниците за квалитетот и вредноста на обуката. Информациите од евалуацијата исто така може да помогнат да се подобрите содржината и спроведувањето на обуката во иднина како и да се прифатат одредени сугестии за подобрување во делот на логистика и организација на истата. Пример за прашалникот за евалуација можете да најдете во прилози - Евалуација.